

**Procesdesign – EVENT 2: TALERSTOLEN**

**Hvor foregår det:** På biblioteket
**Hvornår foregår det**: onsdag d. 20. november 2024 fx kl. 10.00-12.00 el. 13.00-15.00
**Hvem deltager**: én eller flere 5. klasser
**Kontaktinformationer**: Navn + mobilnr. til læreren/lærere

**Varighed:** Mindst to lektioner med mulighed for at op- og nedskalere

**Konkrete mål for processen:**

Eventet skal give børn en talerstol, hvorfra de kan formidle deres budskaber. Eventet skal give børn oplevelsen af at blive lyttet til og taget alvorligt; at deres perspektiver har værdi.

Biblioteksrummet formidler børns budskaber og perspektiver på forskellige måder

|  |  |  |
| --- | --- | --- |
| **Tid** *- hjælper dig med at strukturere de forskellige punkters varighed* | **Emne & Indhold***- her beskriver du, hvad der foregår i de forskellige blokke og evt. hvad der skal siges.* *Hvis der er en øvelse, så beskriv den også. Og hvis der er pause, frokost eller lign, står det også her.**Husk at dit procesdesign nogle gange skal kunne bruges af andre.* | **Rekvisitter/huskeliste & ansvar***- her beskriver du, hvad der skal være til stede, for at kunne udføre indholdet i den enkelte blok.**Det er også her du skriver hvem der har ansvar for blokken/ordene eller lign. og om det foregår i grupper, plenum el. lign.* |
|  |  |  |
| 10 minutter | **Godmorgen & velkommen**Icebreaker: Fx 1,2,3: Alle finder en makker (også de voksne). Stil dig overfor din makker. Du siger 1. Din makker siger 2. Du siger 3. Nu bytter i 1 ud med en bevægelse. Det kan fx være et hop. Så du starter med et hop. Din makker siger 2 og du siger 3. Så skifter I også 2 ud med en bevægelse. Det kan fx være et klap. Og sådan fortsætter I og kommer højst sandsynligt til at grine sammen.Find masser af inspiration til andre icebreakers på læsesporet.dk: <https://www.laesesporet.dk/boerneinddragelse/metoder?method%5B%5D=56> | Ansvarlig: BiblioteksformidlerKlargjort rum, hvor der er plads til alle |
| 10 minutter | **Kort opsamling fra EVENT 1 + processen m. at skrive tale på skolen**Genopfrisk hvad eleverne husker fra EVENT 1 og følg op på, hvordan eleverne har arbejdet videre med talerne på skolen.Spørg ind til, hvordan det har været at skrive talerne. Hvad har været sværest i processen med at skrive talerne? At finde på, hvad den skulle handle om? At formulere talen? Andet? Vis herefter eleverne en oversigt over dagens program, så det bliver tydeligt, hvad der skal ske, og hvornår det skal ske.I har på forhånd bestemt, om alle elever skal have mulighed for at lave en visuel fremstilling af deres tale:Enten laver alle elever en visuel fremstilling af deres tale – eller de har valgt mellem at lave en visuel fremstilling og holde talen for et publikum.I det tilfælde at I har lagt op til, at det er et enten/eller har eleverne, der har valgt at holde talen for et publikum, nu tid til at gøre sig klar til at holde talen. Det betyder, at de nu er med til at gøre rummet, hvor talerne skal holdes, klar.Imens laver de øvrige elever deres visuelle fremstilling af deres tale. | Ansvarlig: BiblioteksformidlerPower Point-præsentation med dagens program |
| 30-40 minutter | **Visuel fremstilling af talerne//klargøring af talerstol**Fortæl eleverne om processen. Læg vægt på, at talerne skal udstilles i et offentligt rum og fortæl dem, hvad det betyder.Eleverne skal nu: Highlighte de 3-5 vigtigste ting fra talen.Fortælle sidemakkeren om de 3-5 ting fra talen og fortælle hvorfor det netop er disse ting, der er vigtige for eleven.Tag en fælles samtale om de ting, der er vigtige for den enkelte elev. Det er ikke alle elever, der kan komme til orde, men sørg for at det både er de meget talende og mindre talende børn, der får muligheden for at komme til orde (ca.10 minutter)Hver elev vælger hvilken skabelon de vil præsentere deres tale i. Lad dem overveje, hvilken skabelon, der passer bedst til deres tale. Er det taleboblen? Knytnæven? Eller? Eleven skriver og el. tegner nu de vigtigste ting fra deres tale i den valgte skabelon. Hjælp hinanden med at hænge talerne op Eleverne præsenterer talen på et kort videoklip, hvor eleverne filmer deres visuelle fremstilling af talen samtidig med, at de fortæller, hvad der er vigtigt for dem og hvorfor. Tal om, at det udelukkende er talen, der må/skal filmes – man må fx ikke kunne se klassekammeratens ansigt, hvilket taler ind i børnekonventionens beskyttelse af børn. Videoklippene deles efterfølgende med biblioteksformidleren. | Ansvarlig: BiblioteksformidlerKlargjort rum med plads til alle elever og lærere/eller rum som elever, der skal holde deres tale iscenesætter, imens andre elever laver den visuelle fremstilling af talenRekvisitter og andet, der sætter en stemningsfuld scene for talerne, Find mulige rekvisitter i kælderen, på loftet, eller? Hvilke mulige scenografier skal børnene have mulighed for at lave i det/de rum, talerne skal holdes? ‘Rigtig’ talerstol, lænestol, sofa? Skal de have flere muligheder?Opsamling fra sidst: Hvordan er der blevet lyttet til børnenes ønsker til scenografien omkring talerstolen? Har eleverne haft indflydelse på, hvor i biblioteket talerne skal holdes, kan det være en mulighed, at talere og publikum flytter sig rundt mellem forskellige scenografierPrintede skabeloner fra læsesporet.dk Sorte sprittuscher i forskellige tykkelserPlads til at hænge børnenes visuelle fremstilling af deres taler op. Snor el. andet til at hænge disse op med |
| 20-30 minutter | **Talerstolen**Det er på forhånd aftalt, hvem af eleverne der skal holde taleOm det er en elev fra klassen eller dig som biblioteksansat, der er dagens konferencier er ligeledes aftalt på forhåndTilhørerne stiller el. sætter sig, og der skabes ro i det rum, eleverne skal holde deres talerLæg op til, at alle tager godt imod alle taler, og at hver tale - og taler - fortjener et stort bifaldEfter hver tale kan I lægge op til, at 2-3 af tilhørerne kommenterer på talen i positive vendingerEr der inviteret særlige tilhører, kan I evt. lade dem kommentere på talen | Ansvarlig: BiblioteksformidlerKlargjort rum, hvor talerne skal holdesSnacks og bobler Talerstol Stole til tilhørernePynt. Konfettikanoner. Guld, glimmer og den slagsHar eleverne egne rekvisitter med er det nu, de skal have dem klar (sten, bamse, hat... noget der passer til talen eller noget, der skaber tryghed for eleven, der skal holde talen) |
| 10 minutter | **Afslutning og tak for i dag!** Lad eleverne fortælle, hvordan de har oplevet dagen på biblioteketFortæl hvor længe deres taler kommer til at hænge i biblioteksrummet, og at de er velkomne til at invitere familie og venner ind for at se medFortæl, at deres videoklip vil blive vist på skærm i biblioteksrummet og/eller på e-Reolen Go. Mulighed for at talerne bliver udgivet på e-Reolen Go | Ansvarlig: Biblioteksformidler |